**En litterær temadag med Alfons Åberg**

**Udviklet af Viborg Bibliotekerne**

**Målgruppe** 4 – 8 år
**Antal** 50 – 100
**Varighed** 2-3 timer

Her kan du læse om en litterær temadag med Alfons Åberg som omdrejningspunkt. Her fabrikeres, der både bogmærker med Alfons Åberg, der ses Alfons Åberg film og spises popcorn, der ses Alfons Åberg teaterforestilling, og der læses højt af Alfons Åberg bøger, samt laves udstilling med alt det materiale, som biblioteket har med Alfons Åberg.

**Sådan gør du
Forberedelse**

* Book teatertruppen
* Lav aftale omkring betaling af spillefilmen. Vi havde et glimrende samarbejde med den lokale biograf, der klarede dette for os. Vi så denne film: Hokus Pokus Alfons Åberg
* Lav skabeloner til Alfons Åberg bogmærker
* Lav udstillinger med Alfons Åberg-materialer fra biblioteket
* Find en Alfons Åberg bog til højtlæsning

**Sæt i gang**

Der laves forskellige stationer, som børnene, der kommer på biblioteket, kan besøge.

De kan gå i et lokale og se film og få popcorn. De kan gå i et andet lokale og lave bogmærker sammen med en person fra børnebiblioteket. De kan se udstillingen med materialer og evt. låne noget af det med hjem. De kan høre højtlæsning i et andet hjørne – og de kan se teaterforestillingen på bestemte tidspunkter.

**Afrunding**

Det vigtigste for os var at alle, der kom på børnebiblioteket denne dag, gik derfra igen med en viden om hvem Alfons Åberg var - og måske endda med nogle af hans fortællinger i tasken.

**Man kunne også...**

Lave endnu flere aktiviteter omkring Alfons Åbergs univers. Der kunne laves dukketeaterdukker med Alfons og hans far – og andre personer fra historierne. Man kunne lave dagen kun for fædre og sønner. Man kunne lave en skattejagt, hvor man skulle prøve at finde ud af mysteriet om Alfons mor – for hvor er hun?

**Materialer**

[FORESTILLINGER | comedievognen.dk](https://comedievognen.dk/forestillinger/)